TRONDHEIM 



SKOLEKINO 


PROGRAM VÅREN 1973 


Gruppe It Elever over 16 år 


SKOLEKINO VÅREN 1973 


Trondheim, Stjørdal, Steinkjer og Rana 

Med dette presenteres skolekinoens vårprogram for gruppe 1: elever over 
16 år i gymnas, yrkes- og fagskolene, lærerskolen, sosialskolen og ung- 
domsskolens 10. klasse. 


Skolekinoen arrangerer i et samarbeid mellom Trondheim, Stjørdal, Stein- 
kjer og Rana. 


Et programutvalg på hvert sted velger ut de filmene som skal vises. Dette 
utvalget består i Trondheim av adjunkt Kjell Uhlin Hansen og faglærer 
Torleif Langli (fra lærerorganisasjonene), stud.techn. Hans Skotte (fra 
Trondheim Filmklubb), journalist Johan Jensen (fra Trondheim Journa- 
listlag), Marion Palmer, Roar Buchman og Jon Bratten (fra elevrådene) 
og direktør Willy Svarverud (fra Trondheim Kinematografer). 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 10,— og gir adgang til 5 
av filmene etter valg. Medlemmer som ønsker å se alle 6 filmer kan gjøre 
dette mot å betale en billettpris på kr. 2,- for den siste filmen. 

HAR DU SETT FILMEN FØR. 

Mange har kanskje sett en eller to av filmene tidligere. Spesielt filmer 
som har stor kunstnerisk verdi eller skal danne grunnlag for en diskusjon, 
kan med fordel sees to eller flere ganger. Når en ser en film for annen 
gang, vil en få bedre tid til å studere detaljene og den kunstneriske 
verdien blir ofte større. Medlemskortet blir derfor ikke mindre verdifullt 
om du har sett noen av filmene tidligere. 


VARENS PROGRAM 

presenteres på de neste sidene. Forestillingstider m. v. vil bli kunngjort i 
Kinoenes annonser. Normalt vil forestillingene være kl. 16.30 i Trondheim 
og kl. 19.00 i Stjørdal, Steinkjer og Rana. 


«PPELKRIGET 

«Kalla den Anglamarken eller Himlajorden 
om du vil . . .» synger Sven-Bertil Taube 
om den idylliske bygda i Skåne i innlednin- 
gen til parhestene Hasse og Tages «Appel- 
kriget». 

Anglamark eller Himlajord — nå truer i 
hvert fall en stor fare det lille samfunnet. 
Stygge kapitalistiske krefter nede på Kon- 
tinentet har satt seg i sving for å omforme idyllen til alle tiders super- 
sonisk-stressede ferieparadis: «Deutschneyland». Direktør Jean Volkswa- 
gener er alt kommet langt på vei til å få sin DeutscheMark-drøm til å gå 
i oppfyllelse — men så . . . 

Den som kommer til å sette bom for monopolkapitalistenes forsøk på å 
rasere bygda, er heksen Anna Lindgren, og sammen med visergutten Hans 
setter hun i sving alt hva stedet har å by på av tusser, troll, nøkker, hulder, 
kjemper og andre skapninger. Ved hjelp av disse greier befolkningen i 
Anglamark å slå tilbake direktør Volkswagener og hans lokale medløpere. 
Filmen er regissert av Tage Danielsson og skrevet av ham og kumpanen 
Hasse Alfredson, kjent fra «Gula Hund»-revyene og filmene «Pus, ta meg» 
og «Att angora en brygga». Begge spiller i filmen. Ellers finner vi kjente 
skuespillere som Gosta Ekman, Birgitta Andersson, Max von Sydow, Mar- 
tin Ljung og ikke å forglemme Monica Zetterlund som Anna Lindgren. 
En gøyal film med alvorlige perspektiver — for til vanlig må småbygder 
kjempe sin kamp mot sentraliseringskreftene uten hjelp av magiske ve- 
sener som Anna Lindgren & co. . . . 


Trondheim: Mandag 19. — torsdag 22. februar. 
Stjørdal: Mandag 26. februar. 

Rana: Mandag 5. — torsdag 8. mars. 


BULLITT 


Handlingen i «Bullitt» har sin bakgrunn i 
den kamp som de amerikanske myndig- 
heter fører mot den organiserte forbryter- 
virksomheten. En forbryter som er falt i 
unåde hos et stort gangstersyndikat tilbyr 
seg å vitne for en senatskomité som har 
til oppgave å lede arbeidet mot denne 
virksomheten. 

Syndikatet er selvfølgelig interessert i å rydde dette besværlige vitnet 
av veien før saken skal opp i komiteen og formannen for komiteen setter 
derfor politimannen Bullitt (Steve McQueen) på som livvakt for småkjelt- 
ringen. Som bi-intrige finner vi også motsetningen mellom den hederlige, 
ubestikkelige politimannen og den karrierebevisste politikeren som er for- 
mann for komiteen og egentlig er mest opptatt av å mele sin egen poli- 
tiske kake. 

Filmens klimaks er en biljakt på morderen gjennom San Fransiscos gater 
som alt nå er blitt akseptert som filmhistoriens mest fantastiske og har 
fristet mange til etterligninger. 

Trondheim: Mandag 29. januar — torsdag 1. februar. 

Stjørdal: Mandag 5. februar. 

Steinkjer: Torsdag 8. februar. 

Rana: Mandag 12. — tirsdag 13. februar. 


VOLDTEKT 

Anders er en på alle måter alminnelig norsk 
ungdom som har levd et normalt, kanskje 
kjedelig liv opp til den dagen han blir 
arrestert, mistenkt for voldtekt og vold- 
tektsforsøk. Han bedyrer selv sin uskyld, 
men de to ofrene mener å kunne gjen- 
kjenne ham, og han er dessuten sett i nær- 
heten av åstedet. 

Anja Breiens debutfilm tar for seg det som skjer med Anders under hans 
møte med rettsapparatet og hans 93 døgn i varetektscellen. Møter med 
psykiater, møtet med retten, med politiet, følelsen av andre menneskers 
usikkerhet og mistenksomhet overfor ham — det hele vipper ham full- 
stendig ut av balanse og han kan aldri mer bli den Anders han var, selv 
om han skulle bli frikjent. 

Anja Breien høstet ros fra en enstemmig presse da denne filmen kom 
og den representerer da også et av de best gjennomførte debutarbeider 
som norsk film har frambrakt. 

Trondheim: Mandag 5. - torsdag 8. februar. 

Stjørdal: Mandag 12. februar. 

Rana: Mandag 19. - tirsdag 20. februar. 

SLAKTEREN 

Det oppsvinget i fransk film i slutten av 
femti-åra som kalles «den nye bølgen» 
brakte fram i lyset en rekke unge franske 
regissører som siden utviklet seg på hvert 
sitt felt. Den utsøkte kriminalfilmen ble det 
området Claude Chabrol kom til å arbeide 
innen, og blant disse arbeidene rager kan- 
skje «Slakteren» høyest. 

I en idyllisk landsby skjer en rekke lystmord på kvinner og det blir etter 
hvert klart at en sadistisk morder går ubemerket blant den høyst ordi- 
nære landsbybefolkningen. Chabrol leder oss fra den ene overraskelsen 
til den neste, og slutten er det umulig å gjette og kommer sjokkerende 
uventet på de fleste. 

Chabrol blir ofte sammenlignet med Hitchcock, og denne sammenlig- 
ningen faller ikke alltid ut til fordel for Hitchcock. 

Trondheim: Mandag 12. — torsdag 15. mars. 

Stjørdal: Mandag 19. mars. 

Rana: Mandag 26. - tirsdag 27. mars. 

TECHNIGOLOR 


COLUMBIA 


JONES 

Rasismen i de amerikanske sørstatene var 
lenge et emne som overhodet ikke ble 
behandlet innen amerikansk film. I de se- 
nere årene er det imidlertid kommet en 
rekke filmer som har nettopp dette som 
sitt hovedtema, slik som f .eks. i Norman 
Jewisons «Natten var het». 

Den kjente Hollywood-regissøren William 


Wylers «Natten de myrdet L. B. Jones» («The liberation of L. B. Jones») 
fra 1970 blir av mange regnet som den hittil ypperste filmbehandling av 
dette problemet. 

Hovedpersonen, den svarte, velstående begravelsesagenten Lord Byron 
Jones, forlanger skilsmisse fra sin kone fordi hun har vært utro med en 
hvit politimann. Han akter å gå rettens vei for å få skilsmisse, og da 
dette vil føre til skandale i den lille sørstatsbyen, settes både legale og 
illegale midler inn på å forhindre dette. 

William Wyler som har mange suksesser bak seg i sin vel 40-årige film- 
karriere, med bl. a. 3 Oscar-priser (Mrs. Miniver, De beste år av vårt 
liv og Ben Hur), har med «L. B. Jones» prestert en ny velregissert film. 
Hovedrollene innehas av Roscoe Lee Browne (L. B. Jones), Lola Falana 
og Lee J. Cobb. 


Trondheim: Mandag 26. - torsdag 29. mars. 
Stjørdal: Mandag 2. april. 

Steinkjer: Torsdag 5. april. 

Rana: Mandag 9. - tirsdag 10. april. 


ØYENVITNET 


ØYENVITNETjÉÉs 


EyEWfTNtSS 

MARK 
LESTER 
SUSAN farger 
GEORGE 

E ont iNFMTALflLM % 



I 


Ziggy er en gutt med svært livlig fantasi 
som bor sammen med sin pensjonerte far 
på middelhavsøya Malta. Så da presiden- 
ten for et afrikansk land blir myrdet under 
et statsbesøk på øya, er det ingen som 
tror ham når han hårdnakket påstår at han 
så hvem som drepte presidenten. Men for 
en gangs skyld lyver ikke Ziggy — og det 
samme vet morderne, som nå setter alt inn på å få uskadeliggjort dette 
øyenvitnet før folk begynner å tro på ham. 

Dette er opplegget til en usedvanlig spennende film der spenningen går 
fra topp til topp fram mot løsningen. 

Filmen er godt regissert av debutanten John Hough, men den som står 
for den største prestasjonen er vel den unge hovedrolleinnehaveren Mark 
Lester (han har tidligere spilt i bl. a. «Oliver!») som leverer en over- 
bevisende prestasjon i sin framstilling av Ziggy. 


Trondheim: Mandag 9. - torsdag 12. april. 
Stjørdal: Mandag 30. april. 

Steinkjer: Torsdag 3. mai. 

Rana: Mandag 7. - tirsdag 8. mai. 


NIDAROS 





PROGRAM VÅREN 1973 



Gruppe 2; Elever i 7._ 9. klasse 



Trondheim Skolekino 


Med dette presenteres skolekinoens program våren 1973 for gruppe 2' 
elever i 7.-9. klasse. 

Skolekinoen arrangeres i et samarbeid mellom Trondheim, Klæbu, Stjør- 
dal og Rana. 


HVORDAN BLI MEDLEM? 

Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som ønsker 
å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 4,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget som for tiden består av lærer John Lynum, elev 
Tone Fonn, lærer Svein Erik Tønne og elev Helge Kvithammer, dessuten 
bokholder Gabriel Winsnes og lærer Eldbjørg Bardal fra Foreldreforenings- 
rådet og direktør Willy Svarverud fra Trondheim Kinematografer. 


HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan 
med fordel sees to eller flere ganger. Når en ser en film for annen gang, 
vil en få bedre tid til å studere detaljene og den kunstneriske verdien 
blir ofte større. Medlemskortet blir derfor ikke mindre verdifullt om du 
har sett noen av filmene tidligere. 


VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene være kl. 16.30. 


«APPELKRIGET» 


«Kalla den Anglamarken eller Himlajorden 
om du vil . . .» synger Sven-Bertil Taube 
om den idylliske bygda i Skåne i innled- 
ningen til parhestene Hasse og Tages 
«Appelkriget». 

Anglamark eller Himlajord — nå truer i 
hvert fall en stor fare det lille samfunnet. 
Stygge kapitalistiske krefter nede på Kon- 
tinentet har satt seg i sving for å omforme idyllen til alle tiders super- 
sonisk-stressede ferieparadis: «Deutschneyland». Direktør Jean Volkswa- 
gener er alt kommet langt på vei til å få sin DeutscheMark-drøm til å gå 
i oppfyllelse — men så . . . 

Den som kommer til å sette bom for monopolkapitalistenes forsøk på å 
rasere bygda, er heksen Anna Lindgren og sammen med visergutten 
Hans setter hun i sving alt hva stedet har å by på av tusser, troll, nøkker, 
hulder, kjemper og andre skapninger. Ved hjelp av disse greier befolkningen 
i Anglamark å slå tilbake direktør Volkswagener og hans lokale medløpere. 
Filmen er regissert av Tage Danielsson og skrevet av ham og kumpanen 
Hasse Alfredson, kjent fra «Gula Hund»-revyene og filmene «Pus, ta meg» 
og «Att angora en brygga». Begge spiller i filmen. Ellers finner vi kjente 
skuespillere som Gosta Ekman, Birgitta Andersson, Max von Sydow, Mar- 
tin Ljung og ikke å forglemme Monica Zetterlund som Anna Lindgren. 
En gøyal film med alvorlige perspektiver — for til vanlig må småbygder 
kjempe sin kamp mot sentraliseringskreftene uten hjelp av magiske ve- 
sener som Anna Lindgren & co. . . . 

Trondheim: Mandag 12. - torsdag 15. februar. Stjordal: Mandag 19. februar. 
Rana: Mandag 5. — torsdag 8. mars. 

EKKO AV EN DRØM 

Denne filmen er lagt til Australias øde inn- 
land, der austral-negrene har levd på sam- 
me primitive vis i tusenvis av år. Et søsken- 
par fra storbyen, en pike og en gutt, blir 
etterlatt av sin far midt i denne ødemarka 
og må komme seg tilbake til sivilisasjonen 
ved egen hjelp. 

De blir hjulpet av en av de innfødte, en 
ung gutt, og mellom ham og den unge hvite piken oppstår et merkelig 
forhold. Det hele blir et forunderlig møte mellom to sivilisasjoner med 
tusen års avstand innbyrdes, der regissørens sympati så avgjort ligger 
hos naturmenneskene. 

Filmen er mesterlig fotografert og den karrige naturen kommer til sin 
fulle rett som ramme for dette dramaet mellom to vidt forskjellige livs- 
former. Regissøren er engelskmannen Nicolas Roeg. 

Trondheim: Mandag 5. - torsdag 8. mars. Stjørdal: Mandag 12. mars. 
Rana: Mandag 19. — tirsdag 20. mars. 

HAVETS HVITE MORDER 


«Havets hvite morder» er en dokumentar- 
film, den første av sitt slag, om den hvite 
haien, rovdyret som får vanlige gråhaier 
til å fortone seg som kjæledyr i sammen- 
ligning. 

Det er også filmen om det teamet som i 
1969 satte ut på jakt etter dette sjeldne 
uhyret, en jakt som startet ved afrikakysten 
i Det Indiske Hav og endte utenfor Australia der man endelig fikk kontakt 
med den hvite haien. 

Skjønt kontakt — det var av sikkerhetsmessige grunner helt nødvendig 
å foreta all filmingen fra et aluminiumsbur og dette fikk til sine tider 
temmelig hard medfart når den hvite haien gikk løs på det. I motsetning 
til den vanlige gråhaien, trenger ikke den hvite haien å opphisses av 
blod for å gå til angrep på mennesker. 

«Havets hvite morder» er blitt en dokumentar-thriller som har høstet be- 
geistring over alt der den er blitt vist. 

Trondheim: Mandag 19. - torsdag 22. mars. 

Stjørdal: Mandag 26. mars. 

Rana: Mandag 2. — tirsdag 3. april. 


Et ektepar fra en småby i USA får tilbud 
om stilling og bopel i verdens største by, 
New York, og drar dit en week-end for 
å se på storbyen og få med seg en smake- 
bit av de fornøyelser den har å by på. 
Det viser seg at det mildest talt blir en 
tvilsom fornøyelse. Fly innstilles, hotellrom 
feilbestilles, bagasje forsvinner og det fin- 
nes folk i New York som har til spesialitet å lure godtroende småbyturister. 
Det blir en strabasiøs bytur for våre to venner, men mot slutten lysner 
det betraktelig. 

Hovedrollene i denne komedien innehas av Jack Lemmon, en av de 
beste amerikanske skuespillerne med komikk som spesiale, og Sandy 
Dennis, som etter gjennombruddet med «Virginia Woolf» har hatt mange 
store filmroller. Regissør er Arthur Hiller. 

Trondheim: Mandag 2. — torsdag 5. april. 

Stjørdal: Mandag 9. april. 

Rana: Mandag 30. april — tirsdag 1. mai. 

SKOLEKINO 


PROGRAM VÅREN 1973 


Gruppe 3: Elever i 4, klesse 


Trondheim Skolekino 


Med dette presenteres skolekinoens program våren 1973 for gruppe 3: 
elever i 4.-6. klasse. 


HVORDAN BLI MEDLEM? 

Det vises 3 filmer i vår. 

Medlemskortet koster kr. 3,— og gir adgang til alle 3 filmene. 
Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som ønsker 
å sikre seg medlemskort på forhånd. 

Også lærere kan bli medlemmer av skolekinoen. 


PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av lærer John Lynum, elev 
Tone Fonn, lærer Svein Erik Tønne og elev Helge Kvithammer, dessuten 
bokholder Gabriel Winsnes og lærer Eldbjørg Bardal fra Foreldreforenings- 
rådet og direktør Willy Svarverud fra Trondheim Kinematografer. 


VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene være kl. 16.30. 


EMIL I LØNNEBERGA 


Astrid Lindgren heter en svensk forfatter- 
inne som skriver for barn, og hun er like 
kjent og populær i Norge som i Sverige. 
Bare tenk på «Alle vi barn i Bakkebygren- 
da», «Pippi Langstrømpe», «Karlsson på 
taket» og «Saltkråkan». Disse og mange 
flere boker er det hun som har skrevet, 
og mange av disse er det blitt laget filmer 
av igjen. 

Det er også hun som har skrevet om «Emil i Lønneberga» og skøyer- 
strekene hans, som nå er blitt til en film. Emil er en i grunnen snill og 
grei liten gutt på den svenske landsbygda for ca. 60 år siden, det er 
bare det at han finner på så mye rart . . . 

Og resultatet av Emil sine påfunn er gjerne at faren hans, som ellers 
er en vennlig og snill mann, blir så rasende at Emil må gjemme seg i 
vedskjulet til stormen går over. Det blir etterhvert mange og lange opp- 
hold i vedskjulet for Emil, for det er nå en gang slik at han er så opp- 
finnsom at han må prøve absolutt alt . . . 

Heimdal: Torsdag 18. januar. 

Trondheim: Mandag 22. — fredag 26. januar. 

Rana: Mandag 5. —torsdag 8. februar. 

BEATRIX POTTERS EVENTYRVERDEN 

Beatrix Potter var en engelsk forfatterinne 
som levde for nærmere hundre år siden 
og som skrev barnebøker så gode at de 
er like populære den dag i dag som de 
var den gangen. For engelske barn er hun 
like kjent som Asbjørnsen og Moes even- 
tyr er kjent for de norske barna. 

I denne filmen finner vi de mest populære 
figurene til Beatrix Potter framstilt av dansere fra den kongelige engelske 
balletten i så gode kostymer og masker at en skulle tro det var dyrene 
selv som hadde kledt seg ut. 

Til flott musikk og i vakre farger får vi nå fortalt historien om Petter 
Kanin og alle de andre figurene som finnes i Beatrix Potters eventyrverden. 

Heimdal: Torsdag 15. februar. 

Trondheim: Mandag 19. — fredag 23. februar. 

Rana: Mandag 26. — tirsdag 27. februar. 



HØYERE OG HØYERE PROFESSOR 


Hvem har vel ikke lyst til en gang å kunne 
fly helt ved egen hjelp, å oppheve tyngde- 
kraften? Dette er en film om en distré pro- 
fessor som klarer det. 

Professor Ned Brainard (som spilles av 
Fred McMurray) er opptatt av nyvinninger 
innen kjemien, ja så opptatt er han av sine 
eksperimenter med vidunderstoffet flubber, 
at han til og med glemmer sitt eget bryllup. 

Forsøket med flubber lykkes imidlertid: han har oppfunnet et stoff som 
opphever tyngdekraften og det første eksperiment med det er under en 
kurvballkamp som professorens universitet skal spille mot et langt ster- 
kere lag. Men det viser seg at med flubber under skosålene er kurvball- 
laget i stand til å snu en tilsynelatende håpløs kamp. 

Professoren blir venner igjen med sin forlovede som han glemte i be- 
geistringen over flubber-oppfinnelsen, og sammen drar de til hovedstaden 
i professorens gamle bil med flubber i bildekkene. Det blir et merkelig 
luftkjøretøy som vekker stor oppsikt — også blant folk som er ute etter 
å sette professoren og hans oppfinnelse ut av spill, og mer skal vi ikke røpe. 

Heimdal: Torsdag 15. mars. 

Trondheim: Mandag 19. — fredag 23. mars. 

Rana: Mandag 26. — tirsdag 27. mars. 

SKOLEKINO 


PROGRAM VÅREN 1973 


Gruppe 4: Elever i 1, — 3. klasse 


Trondheim Skolekino 

Med dette presenteres skolekinoens program våren 1973 for gruppe 4: 
elever i 1.-3. klasse. 


HVORDAN BLI MEDLEM? 

Det vises 3 filmer i vår. 

Medlemskortet koster kr. 3,— og gir adgang til alle 3 filmene. 
Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 


FORELDREKORT 

For foreldre som gjerne vil følge barna til kinoen er det adgang til å 
kjøpe «foreldrekort», som innebærer 50 % moderasjon i prisen. Hvert 
foreldrekort koster kr. 6,— og gir adgang til de samme 3 filmene. 


PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barne- 
skolen er representert i utvalget, som for tiden består av lærer John 
Lynum, elev Tone Fonn, lærer Svein Erik Tønne og elev Helge Kvithammer, 
dessuten bokholder Gabriel Winsnes og lærer Eldbjørg Bardal fra Foreldre- 
foreningsrådet og direktør Willy Svarverud fra Trondheim Kinematografer. 


VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene være kl. 16.30. 


EMIL I LØNNEBERGA 


Astrid Lindgren heter en svensk forfatter- 
ine som skriver for barn, og hun er like 
kjent og populær i Norge som i Sverige. 
Bare tenk på «Alle vi barn i Bakkebygren- 
da», «Pippi Langstrømpe», «Karlsson på 
taket» og «Saltkråkan». Disse og mange 
flere bøker er det hun som har skrevet, 
og mange av disse er det blitt laget filmer 
av igjen. 

Det er også hun som har skrevet om «Emil i Lønneberga» og skøyer- 
strekene hans, som nå er blitt til en film. Emil er en i grunnen snill og 
grei liten gutt på den svenske landsbygda for ca. 60 år siden, det er 
bare det at han finner på så mye rart . . . 

Og resultatet av Emil sine påfunn er gjerne at faren hans, som ellers 
er en vennlig og snill mann, blir så rasende at Emil må gjemme seg i 
vedskjulet til stormen går over. Det blir etterhvert mange og lange opp- 
hold i vedskjulet for Emil, for det er nå en gang slik at han er så opp- 
finnsom at han må prøve absolutt alt . . . 

Heimdal: Torsdag 18. januar. 

Trondheim: Mandag 29. januar — fredag 2. februar. 

Rana: Mandag 5. — torsdag 8. februar. 


Pim, Pam og Pummeliten er navnet på tre 
svaneunger som studenten Marco har tatt 
seg av. Dette er en dyrefilm der de tre 
svaneungene spiller hovedrollen, men der 
vi også treffer mange andre dyr. 

Vi møter skilpadden Sir Alfred som er ute 
på oppdagelsesferd gjennom dyreriket — 
med en toppfart av 1 1/2 kilometer i timen, 
og vi følger møysommelig med i alle hans opplevelser. 

Marco, Pim, Pam og Pummeliten treffer også en pike som heter lika på 
stranden og hun har en liten selunge som bestevenn. Disse menneskene 
og dyrene har så en morsom sommer på stranden og opplever mye rart 
sammen. 

En film for alle de som er interessert i dyreverdenen og alt det rare som 
foregår der. Filmen er tysk og er i farger. 

Heimdal: Torsdag 8. februar. 

Trondheim: Mandag 12. — fredag 16. februar. 

Rana: Mandag 19. — tirsdag 20. februar. 






PIM, PAM OG PUMMELITEN 


Den festlige eventyrfilmen 
fra dyrenes verden ! 

en fortelling av 
ASTRID LINDGREN 

fortalt av 

CHITTY CHITTY BANG BANG 


Chitty Chitty Bang Bang er en bil, men 
på ingen måte en vanlig bil. Etter at opp- 
finneren Potts har kjøpt den på auksjon 
og på den måten hindret den i å bli solgt 
som skrapjern, viser denne fantastiske bi- 
len sin takknemlighet. For Chitty Chitty 
Bang Bang er nemlig en magisk bil. 

Og nå er den med på å hjelpe Potts og 
de to barna hans Jemina og Jeremy med å få solgt Potts’ siste oppfin- 
nelse. fløytesukkertøyet, som en kan spille på samtidig som man spiser det. 
Men i kongeriket Vulgaria, der den onde baron Bomburst hersker, legges 
det skumle planer om å stjele Chitty Chitty Bang Bang. Det blir en spen- 
nende jakt ut av det og da er det godt å ha en bil som har magiske 
evner . . . 

Heimdal: Torsdag 29. mars. 

Trondheim: Mandag 2. — fredag 6. april. 

Rana: Mandag 9. — tirsdag 10. april 

